Gedagte vir die dag: Die storms is onafwendbaar | Maroela Media
Die doel van geloof in Jesus is toegang tot God se koninkryk. Dit is om staande te kan bly ongeag die storms. Dit is nooit om jou te vrywaar van storms nie. In hierdie lewe sal daar storms wees. Jesus praat van vloedwaters en winde wat ruk. Dis ŉ erge aanslag vir die huisie van ons lewens. Almal het en sal dit beleef. Sommige huisies spat uitmekaar, maar sommige staan ferm en onbeweeglik.
Die verskil tussen instort en vasstaan, is wat ons doen met dit wat Jesus sê. Alles wat Jesus sê, is daarop gemik om ons vas te laat staan. As ons na Hom luister, sal die storms nou wel nie ophou nie, maar ons sal ten spyte daarvan kan vasstaan.
God het nie behae in lewens wat uitmekaar val nie. Hy wil ons juis in staat stel om ons lewens te laat vasstaan. Anker jou in Jesus. Nie net vandag nie, maar elke dag. Dit is jou enigste behoud.
ToekomsVenster: Mense wat groei
ToekomsVenster: Mense wat glo